Die Tonn

Ma honn e Tonn im Gade stehn

kerzegrad unn wunnascheen.

Einst honn ma se gonz klään uns kaaf

ma ware zimlich rumgelaaf

donn wa se do im Flonzekiwwel

noch nidd so groß awwa ga nit iwwel.

Späda als Chrichboom se geholl

ei friea wa die Buud jo voll

doch die Kinna sinn jetzt draus

kurz um es iss jetzt Ruh im Haus.

Drum longt der Boom uns jetzde a

fa Weinachde midd all denne Daa.

Kaum wa die Weinachde erumm

do issa in die Weschkich kumm

dort hadd bis Frühjohr er gestonn

donn flonz ma ne im Gaade on.

Jetzt iss es 30 Johr schunn her

unn imma honn die Tonn ma gäär

mir dunn a imma uns noch freie

wonn se ihr Bliede uns dud zeie.

Es duhn donn Spatze Eichhorn Koowe

bei ihr dort im Geäscht rum doowe.

Wonn die ihr Junge donn noch bringe

die Omschel dudd ihr Lied uns singe

wisse ma a wemma nimme jung

die Tonn hadd Lääwe uns gebrung.

Reiner Thielen